Vineri, 22 martie, începând cu ora 11.00, Centrul Cultural Pastoral "Sfântul Iosif Mărturisitorul" din Sighetu Marmației, va găzdui Expoziția de Icoane "Chipuri din veac, în veci", ediția a VIII-a, închinată Duminicii Ortodoxiei.
Evenimentul este organizat de Sectorul Patrimoniu sacru și Pictură bisericească din cadrul Episcopiei Ortodoxe Române a Maramureșului și Sătmarului în colaborare cu Muzeul Centrului Eparhial, cu binecuvântarea Preasfințitului Părinte Episcop Iustin.
În cadrul expoziției vor fi expuse icoane din secolele XVI -XVIII din cadrul Proiectului de Restaurare realizat de Sectorul Patrimoniu Sacru și Pictură Bisericească împreună cu restauratorul Mihai Covaci.